
O ascultă articolul 


Cel mai eficient mod de a distruge un popor este să-i interzici și să-i anulezi înțelegerea despre propria istorie. 


George Orwell 


Știu că e desuet, dar eu încă mă mai uimesc și mă mai revolt când ingineria socială se face pe faţă. Parcă tot mă mai aștept la puţin respect, la puţină 
perdea, la puţin bla-bla, un suc, o prăjitură. 


Aș fi zis că e din cauza vârstei, dar mă văd obligată să constat că e mult mai grav: îmi lipsește o conștiință europeană adecvată. Am avut această revelaţie a 
neajunsurilor mele citind rezoluţia Parlamentului European privind „conștiința istorică europeană” (http://www.europarl.europa.eu/doceo/document/TA-9- 
2024-0030_RO.html), rezoluţie adoptată pe 17 ianuarie 2024. 


Sigur, prima reacţie a fost să mă simt prost că, la jumătatea lui ianuarie, când eu abia-mi mijeam cu teamă ochii către 2024, aleșii Europei trudeau deja de 
zor - nu la vreo chestie mundană (ca miile și miile de altele pe care le decid, într-un elan de regulare în lung, în lat și într-o dungă a vieții omenești care 
trebuie că va rămâne în istorie ca record absolut al gândirii birocratice), ci la ceva cu adevărat major. Sau, cel puţin, așa sună. Pentru că, imediat după ce m- 
am jenat preţ de câteva secunde și mi-am mai făcut o cafea, am realizat că habar nu am ce este aia „conștiință istorică europeană”. Lacună impardonabilă 
pe care m-am învrednicit s-o corectez. 


Așadar, pentru cei interesați: „conștiința istorică europeană” este... Mister. Pe cele cinci pagini scrise mărunt ale actului normativ nu există nicio definiţie. 


Dar prea vrem totul mură în gură. Nu-și găsește omul conștiința istorică europeană așa, bătând din palme. Trebuie să muncim și noi puţin. Cu spiritul ludic 
de care dă mereu dovadă, Uniunea Europeană vrea să ne angajeze într-un joc de masă, ceva ca un quest euro-cetățenesc, cu indicii presărate ici și colo, 
piste false, sugestii, fente, revelații. L-am jucat. Durează mult, pentru că presupune studiul unui purcoi de documente pline de eufemisme, butaforie și 
ezoterism birocratice, iar concluziile ar putea dezamăgi (instituţiile europene, cel puţin, nu par mulţumite), dar este foarte instructiv. Încerc să rezum mai jos 
pe cât posibil. 


Identitatea europeană nu există, dar se face 


Întâi de toate, mi-am zis, pentru a avea o conştiinţă (europeană), trebuie să ai o identitate (europeană). M-am temut că mă arunc, dar Parlamentul European 
pare să fie de acord cu această premisă, pentru că face trimitere, în preambulul rezoluţiei, la un studiu de fundamentare privind „identitatea europeană” 
(http:/Awww.europarl.europa.eu/RegData/etudes/STUD/2017/585921/IPOL_STU(2017)585921_EN.pdf). Concluzia acestui studiu este că, h6las, așa ceva 
nu există. 


Autorii studiului se tânguie: care identitate europeană când noi nici Europa nu știm prea bine ce e: 


„Ce înseamnă, de fapt, Europa și la care Europă ne referim? Europa ca spațiu geografic? Europa în vreun sens cultural? Uniunea Europeană? Ori 
poate Europa ca un soi de utopie ori model «transcendental»?”. 


Alţii s-ar fi oprit aici; dacă „identitatea europeană” nu exista la data studiului, în 2017, lungi decade de la constituirea instituţiilor supranaţionale vest- 
europene și douăzeci de ani de la marea lor expansiune în est, șansele s-o mai facem noi de-acum încolo, și de-am vrea, bat spre zero. 


Cum spun chiar autorii studiului, „perspectivele (creării) unei identități europene propriu-zise par sumbre, având în vedere dificultăţile pe care le 
presupune construirea unei identități transnaţionale și, în special, cadrul politic existent acum”. 


Dar nu este ea, Uniunea Europeană, genul de entitate care să renunţe în faţa realităţii. Ni se spune că „stimularea unui sentiment de apartenență 
europeană printre cetățeni este (încă) un lucru posibil”; de fapt, este chiar obligatoriu, „un sine qua non, dacă este ca Uniunea să continue să existe 
ca entitate politică, ceea ce presupune legitimitate şi susținere publică”. 


Descoperim, astfel, intriga acestui joc extrem de pasionant: avem o entitate politică; ea vrea să continue să existe; pentru asta, are nevoie de legitimitate și 
susţinere publică (oarecum absente, se deduce, pe moment); ambele necesită existenţa unei identități colective „europene”. Care identitate colectivă nu 
există. Ce facem? Cum ce facem? O creăm. 


Problemă: identitatea națională 


Primul lucru de care se izbesc autorii studiului după ce se plâng, preț de câteva pagini, de complexitatea aproape imposibilă a temei, este identitatea 
naţională. „Problema primordială”, suntem anunţaţi, este „ce facem cu statul naţional, care continuă să fie reperul politic predominant în Europa 
contemporană și nu numai”. 


Statul naţional, ni se spune cu oarece năduf, este „modelul însuși de ordonare și organizare politică, socio-economică și culturală a societăţilor începând cu 
secolul XVII”, model capabil să creeze o identitate naţională bazându-se pe cinci elemente fundamentale: (1) un teritoriu istoric, ori, pardon, „patrie”; (2) o 
memorie istorică şi mituri comune; (3) o cultură de masă comună; (4) drepturi și obligaţii juridice comune; (5) o economie comună. 


Sigur, fiind un studiu „european”, ni se precizează că, potrivit „experţilor”, toate astea nu creează decât o „comunitate imaginară”, pentru că „nici măcar 
în cele mai mici națiuni, oamenii nu-i vor cunoaște niciodată pe toţi ceilalți membri, nu-i vor întâlni, nici măcar nu vor auzi de ei, dar, cu toate 
astea, în mintea fiecăruia va exista imaginea acestei comuniuni”, resimţită ca „fraternitate”. 


Dar, imaginară așa cum este ea, această identitate naţională „a reușit, de-a lungul ultimelor două secole, să facă milioane de oameni nu atât să 
omoare, cât să moară bucuroşi pentru astfel de fantezii limitate”. Naţiunile, ni se spune, sunt „doar niște artefacte culturale”; lor „le lipseşte o 
natură absolută şi vreo finalitate clară”. 


Mai să te simți prost că ai o identitate naţională, până afli că, de fapt, studiul,„cântărește şansele și limitele încercării de a transfera tiparele de 
construcţie a identității naţionale la un nivel supranaţional”. 


Soluție: „identitatea europeană” o va copia pe cea națională 


Pe românește spus, Uniunea Europeană dorește să creeze o „identitate europeană” imitând modelul naţional. 


x» 


Sigur, sigur, nu vă temeţi - această „identitate europeană” nu o va înlocui pe cea naţională, Doamne ferește, nu. Doar o va „suplimenta”. 


Altfel spus, cele cinci elemente fundamentale de mai sus vor deveni zece. Două patrii, două seturi de memorii istorice și mituri comune, două 
culturi de masă comune, două seturi de legislaţie și două economii. Nimic schizoid aici. 


Nu ni se spune de ce această „identitate europeană” ar fi mai puţin imaginară decât cea naţională, dar, dacă tot nu există, se pare că e mai bine să ai mai 
multe. 

Parte dintre elementele constitutive ale structurii supranaţionale din care ar urma să emane „identitatea europeană” sunt deja de multă vreme în lucru: avem 
un soi de economie comună, ori măcar decizii economice majore care se iau la nivel „european”, legislaţie adoptată la nivel supranaţional care se impune tot 
mai mult asupra celei naţionale, ceva care începe să aducă a cultură de masă comună, mai ales printre tinerii de la orașe (fie ea și o cultură comună de 
inspirație americană, nu „europeană”, dar, vorba cântecului, „we are all Americans now”). 


Despre elementul „teritoriu” nu se poate vorbi decât în termeni geografici, și nici măcar acolo nu-i prea clar; un expert european (http://www.robert- 
schuman.eu/en/european-issues/0466-europe-and-the-identity-challenge-who-are-we) reamintește că „Europa este înconjurată de mări la nord, la vest 
și la sud, dar nu există nicio limită geografică evidentă a proiectului european către est”. 


Nu știu dacă precizarea s-a dorit ofensivă sau defensivă, dar ea datează din 2018. Textele fondatoare și principalele acte normative ale Uniunii Europene nu 
conţin cuvântul „teritoriu”, care este asociat teritoriilor naţionale ale statelor membre, ci doar mai vagul „arie”. De la „arie” la „patrie” e cale foarte lungă. 


Așadar, dacă economie, legislaţie și dixtracțţie comune mai avem, cu „patria”, memoria istorică și miturile comune europene stăm mai prost. 
Așa ajungem la rezoluția Parlamentului European din 17 ianuarie 2024 privind „conștiința istorică europeană”. 

storie-istorie, da s-o știm și noi 
Așa cum o recunoaște și studiul de fundamentare, dacă memoria colectivă a unei naţii, ca sursă a identităţii naţionale, se bazează pe repere istorice 
evidente, „într-un context supranaţional, percepția asupra trecutului se dovedește mult mai eterogenă, iar problemele pe care le pune crearea unei 
memorii colective, ba chiar însăși definirea unor repere istorice, se multiplică”. 
Și încă cum. Nu vreau să fiu nesuferită, dar nu știu câţi cetățeni ai statelor membre occidentale au adânc înfipt în minte că Imperiul roman s-a prăbușit iniţial 
numai în Apus, continuând să existe în Europa de Est, sub forma Bizanțului, încă o mie de ani, motiv pentru care „evul întunecat” al Europei de Vest nu s-a 
văzut la fel prin zona noastră. 
Ori că Biserica ortodoxă nu a avut nici Reformă, nici Renaștere și nici Contrareformă ori Inchiziţie. 


Ori că europenii ortodocși nu au participat la cruciade, cu atât mai puţin la incursiunea asupra Constantinopolului. 


Asta ca să nu mai spun că nu cred că Mircea cel Bătrân, Ștefan cel Mare ori Mihai Viteazul fac parte din memoria colectivă a vreunei țări europene 
occidentale, deși ei au fost mari apărători ai creștinătății. 


(De Vlad Țepeș cred că se știe, pentru că el este Dracula, după cum rezultă și din păpușelele grotești care infestează intrarea la Castelul Bran). 
De altfel, același expert citat mai sus ne spune că sinteza „identităţii culturale comune” a „europenilor” este formată din: „realitatea istorică obiectivă 
apărută după prăbuşirea Imperiului Roman” (de Apus, se înțelege), „Biserică”(catolică, se înțelege), „feudalism (curte regală, oraş, ordine 


religioase), universităţi (Bologna, Praga, Oxford şi Paris)”, „Renaștere și Reformă, revoluţie științifică şi arcul Barocului, de la Roma la Praga”. 


Prea puţine elemente din istoria Europei de Est apar pe acest traseu al „identității mnemonice” europene. 


Sigur, în oglindă, mă îndoiesc că mulţi români știu mare lucru despre, zic și eu, Outremer, Filip cel Frumos, papii de la Avignon sau Rudolf al II-lea. Nici Otto 
cel Mare nu cred că bântuie memoria colectivă a românilor; cel mai probabil, majoritatea nici nu ar fi auzit de el, dacă președintele Klaus lohannis nu ar fi 


slujba ideii europene, a democraţiei, statului de drept și unităţii continentului”. 


Am dat doar câteva exemple la întâmplare, pentru a ilustra dimensiunile monumentale ale misiunii de a crea o „memorie istorică europeană” comună tuturor 
țărilor situate geografic pe acest bătrân continent. 


O istorie scurtă, în două acte... 


Este o misiune atât de uriașă încât nici măcar Uniunea Europeană, cu toate capacitățile care-i stau la dispoziţie (inclusiv „legi ale memoriei”), nu și-o 
asumă. De renunţat nu poate, însă, să renunțe, pentru că, așa cum s-a stabilit, fără o „identitate colectivă europeană”, UE nu poate supravieţui. 


Ce face entitatea cu o problemă prea complexă? O simplifică. Masiv. Până la amputare. Potrivit rezoluţiei și documentelor aferente ei, în abordarea Uniunii 
Europene, istoria a început cu Al Doilea Război Mondial. 


Mai ţineţi minte istoria antică, medievală, modernă — dacii, romanii, cnejii, voievozii, Horea-Cloșca-și-Crișan, domnitorii, Tudor Vladimirescu, Răscoala de la 
1907, unirile, Pașopt, Războiul de Independenţă, Primul Război Mondial, treceţi batalioane române, paradisul democratic care a fost perioada interbelică 
sub domnia dinastiei Hohenzollern? Ei bine, uitaţi-le. 


Istoria europeană, ca sursă de generare a unei „identități europene”, este formată din: Al Doilea Război Mondial (Holocaust), nazism și stalinism 
(acestea două luate împreună). 


„Fundamentele memoriei colective europene rezidă în Holocaust, a cărui comemorare a devenit, treptat, tot mai transnaţională. În 1993 și 1995, 
Parlamentul European a adoptat două rezoluţii anti-discriminare, indicând o concentrare tot mai intensă pe comemorarea Holocaustului... 


La mijlocul anilor 2000, cele mai multe țări vest-europene credeau că Holocaustul poate deveni o memorie comună pentru UE. Dar majoritatea 
țărilor est-europene au contestat această viziune. Ele au susţinut că un accent exclusiv pe Holocaust ar fi o nedreptate față de victimele altor 
regimuri totalitare... 


Acest contrast între traseele mnemonice ale societăţilor din Europa de Vest şi cea de Est a determinat UE să dezvolte o memorie colectivă 
comună...”. 


Studiul din 2017 privind identitatea europeană explică, pe scurt, același lucru: există,, două modele-cadru de memorie, aflate în concurență”: „modelul- 
cadru «unicitatea Holocaustului», care a dat formă culturii vest-europene postbelice, și modelul-cadru «naţional-socialismul şi stalinismul sunt 
ambele la fel de rele», care este elementul central al eforturilor naţiunilor est-europene de a se împăca cu trecutul lor comunist”. 


În rezoluție, Parlamentul European „Îşi exprimă îngrijorarea cu privire Ia faptul că în Europa continuă să existe o concurență latentă şi o 
incompatibilitate parțială între diferitele cadre de memorie și culturi ale memoriei, ca de exemplu între Europa de Vest și Europa de Est...”. 


Studiul afirmă că această tensiune se datorează „interpretărilor divergente date trecutului”. Eu aș fi zis că e din cauza diferenţelor dintre trecuturile 
propriu-zise. 


Noi, în Europa de Est, am mai trăit, după război, un mic incident de vreo jumătate de secol, numit comunism; mă gândesc că asta i-ar tulbura 
oricui „traseul mnemonic”. 


Nu voi zăbovi asupra mirării firești că, dintre toate câte și mai câtele realizări splendide ale civilizației dezvoltate în mii de ani pe acest vechi 
continent, UE a ales să rețină, în memoria colectivă a cetățeanului european pe care încearcă să-l creeze, doar orori. 


Dar, revenind, cu tensiuni sau nu, cele două modele-cadru de traumă exemplară se regăsesc în rezoluţia Parlamentului European, care „recunoaște seria 
de iniţiative trecute și prezente Ia nivel european pentru a promova o memorie istorică europeană comună, inclusiv Ziua comemorării 
Holocaustului, Ziua europeană a comemorării victimelor tuturor regimurilor totalitare și autoritare”plus alte câteva documente și programe care se 
referă tot la Holocaust, nazism și stalinism. 


Hai, nu o istorie în două acte, poate în trei... 


O mică muscă-n lapte, totuși. La punctul șase al rezoluţiei, Parlamentul European,„,recunoaște crimele comise de regimurile totalitare naziste, fasciste 
și comuniste, precum și în timpul colonialismului, și rolul jucat de aceste crime în modelarea percepțiilor istorice în Europa”. 


Pare un început de ceva aici. Un început de o a treia componentă a „istoriei europene” în viziunea UE. 


Remarcăm, în trecere, că, atunci când e vorba de totalitarism, ni se indică ideologiile politice generatoare (nazism, fascism, comunism), dar la colonialism 
misterul e total. S-au apucat niște țări europene să-și facă colonii prin Africa, Orientul Mijlociu, Asia, America Centrală și de Sud, ba chiar și în Europa, dar 
gata, a trecut; a fost așa, un impuls de moment, câteva secole bune, dar fără vreun resort ideologic particular pe care să-l identificăm și, eventual, să-l 
condamnăm, ca să nu se mai repete. 

Dar sunt prea pricinoasă; aici e istorie, nu farmacie. Sau, cum spune chiar rezoluția, „memoria istorică presupune un anumit grad important de 


subiectivitate, având în vedere că alegerea a ceea ce să ne amintim şi a modului în care este interpretat trecutul implică în mod necesar judecăți 
de valoare”. Nimic mai evident. 


Deconcertant ar fi că, la punctul anterior, aceeași rezoluţie afirmă decisiv că „abordarea trecutului necesită cel mai înalt grad de imparţialitate și 
obiectivitate”. 


Mă rog, poate am rămas eu în urmă faţă de standardul recomandat de disonanţă cognitivă și văd contradicții unde nu-s. 
Revin la colonialism. Revin degeaba, că nu se mai zice nimic de el în rezoluţie. Chiar și-așa, mărturisesc că m-am bucurat puţin; zic: totuși, n-am visat. 


Mai e măcar o a treia componentă a istoriei europene, pe lângă Holocaust și nazism-și-stalinism, chiar și în versiunea grav abreviată pe care o promovează 
UE, şi anume colonialismul. 


O să spuneţi că e Schadenfreude, dar parcă imigrația (pardon, „migraţia”) din Africa și Asia e legată de acest trecut colonial, nu? Vin oamenii la capitală, să 
vadă și ei moștenirea, cum e și normal. 


Și-apoi, dacă mă înșel cumva cu privire la „migraţie”, există și alte indicii în studiile europene cum că, totuși, colonialismul a existat și produce și azi efecte. 


Colonialism fără colonii 


for European Studies de la Columbia University, spune că „Din 2020, mișcarea globală Black Lives Matter a atras atenţia către urmele ubicui ale 
colonialismului european în spații publice și instituţii. ...Aceste acţiuni (de protest) au făcut legătura dintre violențele rasiale la care sunt supuse 
zilnic persoanele de culoare din Europa... și lunga istorie a colonialismului european.” 

Până aici, ce să zic; identitatea și conştiinţa mea istorică de român (că alea europene nu sunt gata încă) îmi asigură doar o postură de chibiţ. 

Dar articolul continuă: 

„Această istorie apare în mod diferit la diverse naţiuni, dar face parte dintr-o moștenire comună, virulentă, a întregului continent (european), 
inclusiv în locuri care nu au avut colonii, ba chiar au fost ele însele colonizate ca parte din imperiile habsburgic, otoman sau rus” (sublinierea 
mea). 


Ptiu, drace. Așa e la omul sărac; și colonist fără colonii să fie, tot e colonizat. 


Articolul ne dă exemplul fostei Iugoslavii, colonizată de toate cele trei imperii menţionate, unde „nemții și sovieticii s-au ciocnit sângeros în secolul XX” 
(!) și „mai mult, şerbia — comparată uneori cu sclavia pe plantaţii — a durat mai mult acolo decât în partea vestică a continentului”. 


Slăbuţ, dar și materialul clientului e ca vai de el. Oricum, se fac eforturi. 


Moșteniri exclusive dar incluzive 


În caz că nu vă mai amintiți, mișcarea Black Lives Matter a organizat un protest și la București (http://Awww.youtube.com/watch?v=5mZvOchD2Lc), protest la 
care să tot fi participat vreo zece-cincisprezece persoane care, din textul citit la microfon, par să se fi considerat „de culoare”, deși nu erau nici măcar 
bronzate, și care protestau împotriva „supremaţiei albe” și a discriminării împotriva femeilor şi „persoanelor transgen”. 


În caz că nu ne credeam ochilor și urechilor, microfonul a fost apoi pasat, ilustrativ, unei „persoane transgen”, care a citit de pe o foaie că nu vrea să trăiască 
într-o ţară în care persoanele de culoare sunt ucise de poliţie, o ţară care nu își „asumă responsabilitatea asupra secolelor de sclavie, linşărilor şi a 
opresiunilor sistematice împotriva persoanelor de culoare” și care nu oprește „moştenirea trans-generațională a rasismului”. 

Într-un cumul amețitor de funcțiuni, aceeași „persoană transgen” purta o pancartă pe care scria ,„Sexworkers împotriva rasismului”. 


Și eu, care mă gândeam că, măcar în domeniul ăsta de activitate, beneficiarul muncii ar trebui să poată discrimina și el, cât de cât. 


Din păcate, nu e o digresiune gratuită. Putem observa cu toţii, inclusiv din scurtele fragmente de mai sus, multitudinea de alunecări terminologice și 
conceptuale care înconjoară „colonialismul”, ducând la proliferarea categoriilor de victime și, respectiv, de călăi. 


Rezoluţia Parlamentului European privind „conștiința istorică europeană” este plină de trimiteri la „nedreptăţile bazate pe gen, pe convingeri și pe 
apartenenţa etnică”, „combaterea diferitelor forme de intoleranţă și inegalitate și construirea de societăţi mai favorabile incluziunii”, 
„stereotipurile de gen, asimetriile de putere şi inegalitățile structurale... adânc înrădăcinate în istoria europeană”; Parlamentul European „regretă 
lipsa unei abordări suficient de multiculturale și care să ia în considerare dimensiunea de gen în predarea istoriei” și „consideră esențial să se 
abordeze marginalizarea femeilor şi a altor grupuri sociale subreprezentate în istorie și invită statele membre să pună un accent mai puternic pe 
acest aspect în programele naţionale de învățământ”. 


Punând aceste frânturi cap la cap, mă tem că colonialismul nu a fost strecurat, chiar și cu jumătate de gură, în strâmta selecţie istorică din care ar trebui să 
emane „identitatea europeană” doar ca recunoaștere a unui trecut incontestabil, la fel ca fascismul, nazismul și comunismul, din dorința de a evita repetarea 
unor tragedii istorice. 


Și nici pentru că s-ar pregăti vreo frățească împărțeală atot-europeană a averilor și avantajelor colosale obținute de unele ţări din coloniile lor. 


Prezenţa colonialismului pe lista rușinii pare să anunţe că noi, toţi europenii, indiferent dacă ţările noastre au avut vreodată colonii sau nu, 
trebuie să împărtășim un sentiment de vinovăţie istorică faţă de „moștenirea virulentă” a colonialismului, vinovăţie care este o premisă necesară 
acceptării unor politici numite „incluzive”. 


Naraţiuni vechi și noi 


Acum, că am văzut componentele „istoriei europene”, trecem la metodă. Cum se folosește istoria ca instrument de construcţie a unei identități 
transnaţionale? 


Abordarea „indispensabilă”, ne spune studiul de fundamentare, este o concentrare „nu asupra a ce trebuie să ne amintim, ci, mai degrabă, asupra a 
cum ar trebui să ne amintim trecutul”. 


Adică, traduc eu liber, trebuie să internalizăm „the narrative” — naraţiunea, ori scenariul care se impune. Și-apoi, toate detaliile faptice se vor alinia frumos în 
„amintire”, ca puii după rață, susținând scenariul. 


Uniunea Europeană a avut și mai are încă mai multe scenarii de integrare. O sinteză foarte apreciată și des citată în surse europene este un studiu publicat 


Philomena Murray sub titlul „The End of a Noble Narrative? European Integration Narratives after the Nobel Peace Prize”. 
Citez din introducere: 


„Contează dacă există sau nu o poveste a integrării europene pe care să o spunem despre evoluţia UE de-a lungul ultimelor șase decade? 
Contează dacă avem doar o poveste sau mai multe, ori dacă acea poveste este coerentă și convingătoare? Contează dacă acea poveste se 
schimbă în timp? Răspunsul nostru la aceste întrebări este că da, contează. Pentru că «naraţiunile sunt povești pe care oamenii le spun ca să-și 
priceapă realitatea»”. Strategiile narative, „inclusiv «normele narative» ” care dau coerenţă și structură „textului”, asigură celui care le propune şi 
întreține capacitatea de „a defini «normalitatea» şi legitimitatea” — „legitimarea trecutului și a prezentului în care naraţiunile funcţionează ca 
justificare a unei entităţi politice ori a unui proiect politic.” 


(Dacă sună obscur, aflaţi că autorii fac trimiteri inclusiv la Lyotard; fac și eu ce pot). 


Pe limba omenească, o entitate politică ori un proiect politic are nevoie de o poveste pe care subiecții să o creadă pentru ca ele să fie percepute ca legitime 
și să-și atingă scopurile. 


Povestea, adică „the narrative”, nu trebuie să fie neapărat adevărată, ci doar suficient de credibilă. 


Manners și Murray trec în revistă câteva dintre naraţiunile integrării europene folosite de UE până acum, începând cu „UE ca vehicul al păcii şi 
reconstrucției după război” (scenariu aplicabil exclusiv Europei de Vest și pentru care UE a primit Premiul Nobel pentru Pace în 2012) și continuând cu 
„New Narrative for Europe”, naraţiunea economică (UE ca „piaţă unică”, UE ca instrument de combatere a șomajului și inflaţiei, etc.), „Europa socială” 
(naraţiune care a rămas într-o poziție secundară față de cea economică) „Europa verde” (care se bate cap în cap cu naraţiunea economică) și „Europa 
globală” (care a trecut prin mai multe etape: UE ca instrument de „îmblânzire a globalizării”, „Europa neoliberală” și „fortăreața Europa”). 


Fiecare dintre aceste narațiuni a avut o anumită doză de credibilitate, o ancoră mai adâncă sau mai superficială în realitate și o capacitate mai mare sau mai 
mică de repliere în fața intemperiilor. 


În 2019, Ursula von der Leyen propunea și ea o „naraţiune UE all-inclusive” (http://op.europa.eu/en/publication-detail/-/publication/43a17056-ebf1- 
11e9-9c4e-01aa75ed71a1), ale cărei detalii, dacă vreţi să le aflaţi, citiţi-le și singuri. 


În ce măsură oricare dintre aceste narațiuni va supraviețui multiplelor crize care afectează UE astăzi, rămâne de văzut. 


Europa valorilor în flux 


Dar pare că se profilează o naraţiune nouă, aparent desprinsă de economie și de domeniul social în sensul clasic. Această naraţiune este cea a „valorilor 
europene comune” — demnitatea umană, toleranța, libertatea și egalitatea, solidaritatea și democraţia. 


Această naraţiune are un rol direct în formarea „conștiinței istorice europene”. 


Rezoluţia atrage atenţia că „este important să se treacă de la o «cultură europeană a comemorării», care este predominant descendentă și 
preocupată de ceea ce ar trebui să-și amintească europenii, la o «cultură a amintirii», ascendentă şi centrată pe cetăţeni, bazată pe principii şi 
valori europene comune...”. 


Studiul din 2017 detaliază că, pentru a obține această „cultură a amintirii”, ţările trebuie „să se abțină strict de Ia orice tentativă de a stabili vreo ierarhie 
a vinei ori a suferinţei ori de la încercarea de a compensa crimele între ele” și să dezvolte „o înțelegere reciprocă care să permită o reconciliere bi- 
și multilaterală”. 


„Inerentă în această abordare este disponibilitatea de a discuta fără rezerve momentele dificile din istoria națională. S-au făcut deja pași simbolici 
promițători în această direcţie, manifestați în particular prin ceea ce se numeşte «politici ale regretului»... unde lideri naţionali și-au asumat 
răspunderea pentru faptele rele din trecutul țării lor și s-au angajat în acte publice de expresie a remușcării”. 


Înainte să apuc să-mi formulez în minte măcar prima dintre multele stupori, studiul continuă: 


„O astfel de abordare lipsită de prejudecăți (!) a istoriei mai ridică o problemă:renunţțarea la ideea de «adevăr istoric» ca o categorie absolută... 
Poate că există fapte istorice, dar nu există un adevăr istoric singular ori static.” 


După care ni se citează din Foucault, care ar fi spus, cum era și de așteptat, că„adevărul rămâne întotdeauna intrinsec și, în același timp, face parte 
din structurile de putere existente la un moment dat, modificându-se de-a lungul istoriei”. 


Și, suprem: 


„Tot aşa, adevărul unei persoane nu este în mod necesar și adevărul alteia. Având în vedere că diferitele culturi, dar şi indivizii din acele culturi, 
subliniază diferite aspecte ale adevărului, există o multitudine de «adevăruri» chiar şi în acelaşi moment istoric.” 


x» 


Cine mai are întrebări, nu a fost suficient de atent. „Identitatea europeană” este una în flux, subiectivă, asociată unei „conștiințe istorice europene” dictate, 
foucaultian, de structurile de putere ale zilei. 


Sau, cum a zis Churchill, care era, orice s-ar spune, un causeumult mai bun decât Foucault: 
„Istoria va fi blândă cu mine, căci intenţionez s-o scriu chiar eu”. 


x» 


Dar, dacă identitatea și „conștiința istorică” plutesc în asemenea derivă relativistă, cum mai sunt ele ancorate în „valorile europene” — expresie care evocă, 
oareșcât, ceva definit și peren? 


Mă tem că valorilor li se aplică exact același regim relativist ca și „adevărului istoric”, lucru observat din plin în timpul așa-zisei pandemii. 


Teme pentru acasă 


Aș minţi să spun că mă uimesc prea tare de cele de mai sus. A crea o identitate comună unor milioane de indivizi este treabă grea și de lungă durată chiar și 
când ai la dispoziție creuzetul perfect pe care îl oferă statul naţional. 


Să încerci s-o faci pe o populaţie enormă, formată din indivizi cu o identitate naţională încă bine conturată, diferențiată cultural și lingvistic, și cu o lungă 
istorie de conflict, este „un act dificil şi potenţial periculos”, ca să citez chiar rezoluţia. 


Singurul mod în care poţi încerca s-o faci este printr-un imens proiect de inginerie socială. Caz în care mă gândesc că trebuie propui un „narrative” cât de 
cât plauzibil și convingător, care să aibă importanţă reală în viața subiecţilor; ceva economic, social, ori pacea — naraţiuni propuse cu succes de UE în 
decadele precedente. 


Este de înțeles că astăzi astfel de promisiuni de pace și prosperitate ar fi mai puţin credibile, pentru motive pe care le vedem de dimineaţa până seara la TV. 


Dar asta nu scuză propunerea unui scenariu („Europa valorilor”) nu doar excesiv de abstract, ci și atât de grav decredibilizat că devine un soi de fantezie de 
rulaj. 


Democraţia, de exemplu, este o valoare europeană, dar pe mine nu m-a întrebat nimeni dacă vreau să mi se adauge o „identitate europeană”, 
bazată pe o „conștiință istorică europeană”. 


Zic „adăugare” deși, evident, nu este vorba de o suplimentare mai mult sau mai puţin bipolară, ci de o înlocuire a identității și conștiinței istorice naţionale. 
Asta rezultă limpede din rezoluţie, care „invită statele să-și actualizeze programele de învățământ și metodologiile de predare curente pentru a 
direcționa atenţia de la istoria națională către cea europeană și mondială și pentru a pune accent mai mare pe înţelegerea istoriei 
supranaţionale”. 


Temele pentru acasă continuă și sunt foarte concrete: Parlamentul European „solicită ca predarea istoriei europene şi a integrării europene... să 
devină parte integrantă a sistemelor naționale de învățământ”, cere statelor „să elaboreze în comun un «manual UE» pentru activităţile şcolare, 
care să ofere orientări comune, fapte şi cifre imparțiale pentru predarea istoriei europene” și „să asigure materiale didactice (de istorie) și formări 
adaptate, care permit profesorilor să se concentreze mai bine asupra aspectelor transnaţionale și a fațetelor multiple ale istoriei”. 


Plus „combaterea stereotipurilor și a adevărurilor dogmatice («vacile sacre») din istoria naţională”. 


Nu mă întreb care ar fi alea în cazul nostru ca să nu-mi crească tensiunea. 


Avertismente 


Și-apoi, dacă tot faci inginerie socială și le mai și spui subiecţilor c-o faci, n-ar fi bine să urmărești un rezultat închegat, coerent sau măcar funcţional? 
Identitatea și conștiința care se propun nu sunt nici una, nici alta, ci doar un cofraj mititel în care să încapă, după nevoi, conținuturile prevalente ale zilei. 


De pildă, pentru moment, prevalentă pare preocuparea pentru prostul obicei al conștiințelor istorice naţionale încă neprelucrate european de a se folosi de 
istorie în scopuri, firește, politice, căci prin politică se exercită drepturile politice care descriu democraţia, care democraţie privește un popor cu conștiință 
istorică naţională, istoria fiind, în mare parte, politică. 


Anul 2024 este un an electoral important în Europa și în multe ţări se observă o ascensiune a unor grupări politice care promovează alte naraţiuni europene 
decât cea dezirabilă astăzi la Bruxelles. Studii pe subiectul așa-ziselor „contra-naraţiuni” ale integrării europene sunt multe. (Exemple AICI 


src=recsys)și AICI (http://www.tandfonline.com/doi/full/10.1080/14782804.2021.1960489?src=recsys).) 


Rezoluţia își exprimă această preocupare printr-o serie de avertismente care mă fac să cred că, cel puţin deocamdată, până ne crește nouă 
conștiința istorică europeană aseptică de care am vorbit, ordinea de zi e să ne-o ţinem bine în frâu pe cea existentă, națională, să nu cumva să 
sară de nebună gardul Uniunii. 


Printre altele, Parlamentul European ne avertizează că „istoria nu trebuie niciodată relativizată, denaturată sau falsificată în scopuri politice”. 


Asta-i bună. Păi scopul pentru care UE vrea să relativizeze istoriile naţionale, după cum ni se spune cu subiect și predicat, nu este tot unul politic? O fi altă 
politică, aia bună, sau subiectiv-bună, că altfel nu-mi explic. 


Apoi, Parlamentul European „solicită instituțiilor europene, statelor membre, țărilor candidate și potenţial candidate, instituţiilor de învățământ şi 
actorilor societăţii civile să își intensifice eforturile pentru a promova reconcilierea, să se abțină de la orice încercare de instrumentalizare a 
istoriei în scopuri politice și să combată revizionismul şi negaţionistul istoric atât în Uniunea Europeană, cât și în afara acesteia”. 


Rezoluţia, repet, e din 17 ianuarie 2024. Nici nu pot să-mi închipui despre ce-o fi vorba. 

În fine, mai sunt și alte avertismente, dar ultimul e mai degrabă bleg, așa, ca o speranţă necoaptă: Parlamentul European „estimează că amintirile 
colective naționale vor contribui în cele din urmă la o sferă publică europeană și vor fuziona în cadrul acesteia și că în această sferă culturile 
naționale de rememorare se vor completa reciproc, în loc să fie în competiţie, iar abordarea istoriei va deveni o chestiune de acțiune civică mai 


degrabă decât politică”. 


Pe această notă fluierată a pagubă se încheie rezoluţia Parlamentului European privind „conștiința istorică europeană”. 


Cui prodest? 


Mă întorc în cerc de unde am plecat și spun: la ce bun tot acest parcurs verbos, contradictoriu și alambicat despre ce inginerii sociale ar urma să se 
execute, pe parcursul mai multor generaţii, dacă mai e timp, și cu șanse de succes pe care nici măcar Parlamentul European nu le prea întrevede? 


Era nevoie, deci, urgent, la acest început de an care numai bun nu se anunţă, de acest document obscur, murat în concepte postmoderne, care 
reușește doar să consterneze cetățenii deja inflamaţi de lipsa unor soluții pentru problemele reale, grave și imediate care le amenință siguranţa și 
un nivel de trai decent? 


Dacă despre avertismentele politice presărate prin rezoluţie era vorba, cred că ele au fost deja și sunt în continuare amplu exprimate într-o varietate de alte 
discursuri ale reprezentanţilor Uniunii. 


Dar să edictezi că adoptarea unor poziţii politice nealiniate la Bruxelles este expresia nepermisă a manipulării istoriilor naţionale — manipulare permisă, pare- 


se, doar în scopurile înalte ale „integrării europene” — nu face decât să jignească inteligenţa și să scoată din răbdări cetățeanul de a cărui susţinere și 
loialitate Uniunea Europeană are nevoie acum mai mult decât oricând. 


Așadar, nu ştiu cui folosește această tentativă disperată de a crea un Homo Europaeus Novus, cel fără de rădăcini, fără istorie, fără credinţă și fără 
politică, dar bine traumatizat; știu, însă, că ea este moartă în fașă, ca toate celelalte, câte-au fost. 


Un lucru este cert: când ai nevoie de un Om Nou pentru proiectul tău, înseamnă că nu ai proiect. Și-atunci, ne întrebăm: Quo vadis, Europa? 


Donează pentru ActiveNews! 


ActiveNews nu a primit niciodată altă publicitate decât cea automată, de tip Google, 
din care o îndepărtăm pe cea imorală. Aceasta însă nu ne asigură toate costurile. 


Ziarele incomode sunt sabotate de Sistem. Presa din România primeste publicitate 
(adică BANI) doar în măsura în care este parte a Sistemului sau/și a Reţelei Soros. 
Sau dacă se supune, TACE sau MINTE. 


ActiveNews NU vrea să se supună. ActiveNews NU vrea să tacă. ActiveNews NU vrea 
să mintă. ActiveNews VREA să rămână exclusiv în slujba Adevărului și a cititorilor. 


De aceea, are nevoie de cititorii săi pentru a supraviețui așa cum este acum. Dacă și 
tu crezi în ceea ce credem noi, te rugăm să ne sprijini să luptăm în continuare pentru 
Adevăr, pentru România! 

COMENTARII o Awentiteă-te saunregistreazăcte(inregisrare)pentrua trimite comentarii 


VARVARIS 
07.03.2024 12:53 


De unde este aceasta poza ? 


Autentifică-te sau înregistrează-te (inregistrare) pentru a trimite comentarii. 


VALTER COJMAN 
07.03.2024 12:58 


Asta ca sa nu se mai stie cate crime si jafuri au facut tarile occidentale, de pe urma carora s-au imbogatit, de-a lungul anilor, prin ocupatie, colonizare, inrobire si/sau exterminare 
a populatiilor bastinase. 


Autentifică-te sau înregistrează-te (inregistrare) pentru a trimite comentarii. 


ELINA 
07.03.2024 14:52 


Apartenenta nationala traditionala se va include in cea europeana, apoi se va dizolva in aceasta. Nu va mai exista decat notiunea de cetatean europeana iar apartenenta la 
aceasta se va face pe baza aderarii la principiile europene: omul alb e rau, sa fii pe invers e bine, ce-i al tau e al tuturor, slava.. Orice colorat recita cu mana pe pipota sloganurile, 
e automat european si are drepturi mai mari decat bastinasii. La anul nu cred ca va mai fi voie sa rostim roman, bulgar, slovac.. vor fi cuvinte interzise. Turnul Babel in constructie 


Autentifică-te sau înregistrează-te (inregistrare) pentru a trimite comentarii. 


TIC 
07.03.2024 17:05 


Rămâne de văzut. Asa cum nu s-au injectat toți cu serul sigur și eficient, vor rămâne totuși destui "nevaccinati" cu "istoria europeana”. 
Trebuie doar sa spunem celor cu care venim în contact cum e cu afacerea asta și de la o generaţie la alta. 

Eu am preluat multe lucruri, nespuse sau pervertite în povestea oficială de la bunica, de la părinţi, profesori 

buni, de la anumiţi prieteni. Asa spun și eu mai departe. Ceva, ceva tot va rămâne altfel de cum vor ăștia. 


Autentifică-te sau înregistrează-te (inregistrare) pentru a trimite comentarii. 


SPRING 
07.03.2024 16:00 


Cetăţeanul anilor 2030: 
indosariat digital (pecetluit) si obligat la habitat in case cu pereti de sticlă 


Discurs de trezire / 2 martie 2024 


Prezentat de 
Konstantinos |. Vathiotis 


a avut loc la 2 martie 2024 la Centrul Cultural al insulei Kalymnos, și-a propus să lumineze publicul despre marele pericol al numerotării (pecetluirii) umane, dar și să avertizeze 
că trăim insidios, "Dictatura inteligentă" care, în numele securității și comodității, devorează libertăţile individuale și demnitatea umană. 


Prin prezentarea unor fragmente critice și oportune din cărțile publicate cu mulți ani în urmă despre epoca satanică a vremurilor noastre din urmă și, în special, despre secolul 21 
(fraudulos), s-a urmarit: 

a) să deconstruiască eticheta stigmatizantă de "teoretician al conspirației”, "pulverizat" și "negaţionist", care, în autoapărarea preventivă a fiecărui conspirator, este aplicată de 
lacheii (new age) totalitarismului global oricui îndrăznește să reziste dictaturii mainstream-ului 

și 


b) să demonstreze că noul produs tehnologic al ID-urilor electronice, combinat cu colectarea obligatorie a numerelor personale (cnp), servește agendei sinistre sufocante a 
controlului uman. Acum este un fapt incontestabil că semnele derivei umanităţii în ultima fază a istoriei sale cresc. 


Vechea dorinţă arzătoare a "marionetelor invizibile", care 

printr-o mică elită transnaţională manipulează marionetele (liderii) guvernamentale ale popoarelor pentru a stabili un guvern mondial și a monitoriza zi și noapte fiecare cetățean 
al fiecărui popor, pare să se apropie de realizarea sa, dacă nu este activat un factor imponderabil care va răsturna (așa cum s-a întâmplat în trecut) construcția modernă - ne 
confruntam cu luptatori impotriva lui Dumnezeu exact ca la Turnul Babel. 


Printre romanele distopice evidenţiate în această discuţie se numără romanul scriitorului, jurnalistului și activistului politic american Edward Bellamy, Looking Past, în care 
abolirea (iminentă?) a numerarului (disparitia banilor cash) a fost profețită încă din 1888: precum și "Noi" de marele constructor de nave, critic, romancier și dramaturg rus 
Evgheni Zamiatin, care a trecut prin foc și fier: 


În 1920 a fost citită o singură dată unui cerc limitat de ascultători de către autor. A fost tiparită în engleză în 1924 și publicată (într-o traducere rusă a unei traduceri brute cehe!) 
într-o revistă rusă din Praga în 1927. Prima versiune rusă fidelă a aparut în 1952 la New York. 
Această lucrare (carte) este o distopie de coșmar a unui stat totalitar, mecanizat, colectivist, în care gândirea liberă și dragostea adevărată sunt interzise. 


Fiecare cetățean poartă imprimat un număr, prin care este identificat, lucrează și comunică cu restul concetățenilor săi numerotaţi de asemenea. 
= 


Naratorul este D-503. Cerul mereu albastru, care niciodată nu urăște nici măcar un nor, este "acoperit de aceeași sticlă liniștită, eternă", un zid verde. Clădirile în care locuiesc 
locuitorii sunt paralelipipedice transparente realizate în mod similar din pereti de sticlă. 


Pentru a-și satisface nevoile sexuale, cetățenii numerotaţi obțin un "voucher roz", pe care îl înmânează funcţionarului departamentului relevant și primesc un certificat care le dă 


dreptul de a cobori jaluzelele compartimentului lor de sticlă, drept pe care îl exercită numai în timpul "zilelor in care intretin relatii sexuale"!(1) 


După ce am experimentat brutalitatea distopică a două restrictii de carantina (lock down), în timpul cărora a trebuit să completăm și să aducem autocertificate scrise de mână 
sau să trimitem SMS-uri autorităţilor statului, "cupoanele roz" imaginate de Zamyatin sunt poate o cale viitoare, modernizată a umilinţei (degradarii) umane. 

Fie ca acest discurs să contribuie și la trezirea cetăţenilor, care au nevoie urgentă să înțeleagă că trăim înconjurați de trădători, veneraţi în Noua Ordine Mondială mizantropică și 
care sunt gata să ne ducă în gura fiarei mâncătoare de oameni. 


(1) kai https:/Awww.tovima.gr/2018/08/10/books-ideas/gebgkeni-zamiatin-otan-oi-anthrwpoi-ginontai-rompot/ 


Kuvoravrivog BaBiwrns, [loAirns 2030: ApiOuorroinutvog kai vuâirvos; OpiAia ornv KâAuuvo, 2/3/2024 - YouTube 
https://m.youtube.com/watch?v=FQOkosDE4gk 


https://kvathiotis.substack.com/p/2030 


Autentifică-te sau înregistrează-te (inregistrare) pentru a trimite comentarii. 


INJECTIA FINALA 
07.03.2024 16:55 


Tare de tot! 


Autentifică-te sau înregistrează-te (inregistrare) pentru a trimite comentarii. 
INJECTIA FINALA 
07.03.2024 17:17 


Tare de tot 
Râzi de dai în clocot 
Plângi de cazi in cot 


Ce bine, soro 


Îi lovești peste bot 


Birocraţi buni la zgomot 
Mafioată lângă mafiot 
Maine ne vor da troscot 
Azi ne cheamă la vot 


Vrem alți deputati 
Și un alt pilot 


Autentifică-te sau înregistrează-te (inregistrare) pentru a trimite comentarii. 


INJECTIA FINALA 
07.03.2024 17:22 


Tare de tot 
Râzi de dai în clocot 
Plângi de cazi in cot 


Ce bine, soro 
Îi lovești peste bot 


Birocraţi buni la zgomot 
Maine ne dau troscot 


Azi ne cheamă la vot 


Vrem alți deputați 
Și un alt pilot 


Se aude al salvării clopot! 


Autentifică-te sau înregistrează-te (inregistrare) pentru a trimite comentarii. 


REMEMBER REPUBLICA 
07.03.2024 17:29 


Cine nu are conştiinţă istorică nu există. 


Autentifică-te sau înregistrează-te (inregistrare) pentru a trimite comentarii. 


XENIA 
07.03.2024 18:14 


Asa visează ei.Exista însă profeţii care spun despre dezlănţuirea mâniei lui Dumnezeu peste capul Desfrânatei,care ghiciţi cine este ?Toată lumea crede că ce-si propun 
capetele plecate satanei vor și reuși să le ducă la îndeplinire. Spune psalmistul,,Pentru ce popoarele au cugetat deșertăciunilor și aleșii lor au spus „veniţi să lepadam de la noi 
jugul Lor ?",, Atunci Domnul va râde de ei și va grăi cu ei INTRU URGIA LUI." 

Am citat din memorie și cred că este Psalmul 2. 

Românii cu mic cu mare am face bine de am umple bisericile măcar duminică de duminică. Să luăm aminte la noi înşine,să ne punem cu toții pe post,rugăciune,spovedanie și 
Împărtășanie. Atât. Aceasta este adevarata revoluție care matură tot întunericul, care(mai ales ) de la pandemie încoace stă să ne înghită. Doamne miluieste-ne ! 


Autentifică-te sau înregistrează-te (inregistrare) pentru a trimite comentarii. 


MUAD'DIB 
07.03.2024 21:25 


Seara bună, doamnă dragă! 

Chapeau! 

Vă felicit pentru răbdarea de a ceti docomentu' rășpectiv și stufărișu'adiacent la care face niscai trimiteri. Drept să vă spui, reușii a ceti articolul dumneavoastră până la capăt 
doar pentru tonul acestuia, care, de fapt, face muzica rezumării pertinente a oribilităţii aistei rezoluţii ioropeizde. Nu ai ce cere de la niște politruci ajunși în pragul militarizării 
birocraţiei. 

Altfel, înțelesei că docomentu' are niscai prafuri di pi tobele lu' Iyotardu' și foucaultu'. Deh! Le fu greu de digerat, probabil, viziunea lui Paul Ricoeur asupra unei Europe viabile, 
așa cum reiese ea din cărticica intitulată „Despre traducere”. Dobitocii de însăilară docomentu' rășpectiv intrară cu brio în toate capcanele pe care le semnalase Ricoeur, 
rezultatu' fiind, iaca, exact ceea ce disecași tălică. 

De final, pentru că tot pusăși cuvintele lu' taica Orwell ca motto, recomand „Lobocoagularea prefrontală”, o povestire a lu' Vasile Voiculescu, scrisă cam în același timp cu „1984, 
și care dovedește că inspirația vine din același unic loc în ograda celor care au toate ţiglele pe casă și niscai simţ al istoriei, dacă tot suntem la ăst capitol. 

Doamne ajută! 


Autentifică-te sau înregistrează-te (inregistrare) pentru a trimite comentarii. 


IC XC NI KA 
07.03.2024 23:48 


Cel mai eficient mod de a distruge un popor este să-i interzici și să-i anulezi înțelegerea despre propria istorie. 
George Orwell 


Nimeni nu distruge pe nimeni .. 
Modul de (supravieţuire a unui popor e dat de relaţia lui cu Dumnezeu. Dar pentru ateul Orwell e explicabil ..pentru noi, nu. 
Criza Imperiului Bizantin și căderea lui, de ex, nu-s date numai de greșeli pe orizontală ..ci și pe verticală. Eșecul exterior e dat de un faliment interior! 


“Statul naţional, ni se spune cu oarece năduf, este „modelul însuși de ordonare și organizare politică, socio-economică și culturală a societăților începând cu secolul XVII”, model 
capabil să creeze o identitate naţională bazându-se pe cinci elemente fundamentale: (1) un teritoriu istoric, ori, pardon, „patrie”; (2) o memorie istorică și mituri comune; (3) o 
cultură de masă comună; (4) drepturi și obligaţii juridice comune; (5) o economie comună.” 


E de înțeles, sau nu, că statul naţional o fi pentru ei ..NUMAI ordonare și organizare politică, socio-economică și culturală a societăților începând cu secolul XVII, însă NU și 
pentru noi. 

Pentru noi statul naţional e mult mai mult ..luând în calcul că hăt înaintea nașterii sale noi avem deja tipărit în limba română încă din secolul citat, mai exact anul 1648, Noul 
Testament de la Bălgrad, iar în 1651 a fost tipărită Psaltirea, iar prima traducere integrală a Sfintei Scripturi în limba română a fost în anul 1688, cunoscută sub numele de “Biblia 
de la București” sau „Biblia lui Șerban Cantacuzino”. Da?! 


Nu știu pentru alții cum e, dar pentru noi cele cinci sunt “elementele” sunt fix dimensiunile creației așa cum le regăsim la Sf. Maxim Mărturisitorul, date cele cinci deferenţe ale 
creației (Ambigua 41, PSB vol. 80), unde pe românește avem: (1) Dumnezeu; (2) cultură; (3) politică; (4) economie; (5) sociologie. 


Ca să nu mai spun de vrăjeala lor de la pct. (1). Cum adică identitatea naţională se bazează pe cinci elemente fundamentale, primul fiind un teritoriu istoric, bine, „patrie”. 
Poate: identitatea naţională indisolubilă de un teritoriu istoric/patrie se bazează pe ..- ceea ce e cu totul altceva. 


Restul aberaţiilor ..e f plauzibil să se întâmple dacă Dumnezeu revine ..la Babilon. Așadar, să mă anunţaţi când se desființează limbile - cel mai mare instrument de creare și de 
transmitere a culturii ..și a istoriei. 


Până atunci avem altă treabă, dacă reușim să o vedem de ..praful în ochi ce ni se aruncă. 


Cum ar fi să spunem NU la e-factura și la orice ..e-viclenie. 
Și să ne întărim ..în credință. 


Doamne, miluiește. 


Autentifică-te sau înregistrează-te (inregistrare) pentru a trimite comentarii. 


IC XC NI KA 
07.03.2024 23:51 


* Nu știu pentru alţii cum e, dar pentru noi cele cinci “elemente” sunt fix dimensiunile creaţiei așa cum le regăsim la Sf. Maxim Mărturisitorul, date de cele cinci 
deferenţe ale creaţiei (Ambigua 41, PSB vol. 80), unde pe românește avem: (1) Dumnezeu; (2) cultură; (3) politică; (4) economie; (5) sociologie. 


Autentifică-te sau înregistrează-te (inregistrare) pentru a trimite comentarii. 


IC XC NI KA 
08.03.2024 00:07 


* Nu știu pentru alţii cum e, dar pentru noi cele cinci “elemente” sunt fix dimensiunile creaţiei așa cum le regăsim la Sf. Maxim Mărturisitorul, date de cele cinci 
deferenţe ale creaţiei (Ambigua 41, PSB vol. 80), unde pe românește avem: (1) Dumnezeu; (2) cultură; (3) politică; (4) economie; (5) sociologie. 


Autentifică-te sau înregistrează-te (inregistrare) pentru a trimite comentarii. 


DAVINCI 
11.03.2024 09:41 


Ce stiu este ca traimtimpuri perverse. O tempora o mores. Ce știu fără efort făcut este duplicitarul creștin care judeca pe alţii iar el habar nu are de Brâncoveanu sau IOV> Daca 
ar ști ar face un pas in spate si s-ar ruga lui Dumnezeu sa ii ierte pornirile așa zise religioase pe cind tot filmele porno îl salvează sau rivnitele amante. Ce spune Cristos despre 
bunul samaritean in parabola cu pricina? Cine ne este aproapele careuia ii putem întoarce si obrazul celălalt? Dar De viaţa lui IOV sau a lui Brâncoveanu sau ce spune Pavel 
cind afirma a nu arunca cu flori in făta porcilor (deci nu toţi ne sint aproapele tot vorbit pe la colțuri de străzi)? Pe asta se bazează un Hairiri PR-ul lui Schwabb care afirma recent 
ca " timpul liberului arbitru a expirat. Este necesar si se impune rescrierea Bibliei cu ajutorul inteligenţei artificiale. " Sa se fi agitat cineva? Sau ca Soros face orice pentru a 
termina SUA scotzind miliarde din buzunar pentru a -l distruge pe Trump. Sintem deja in efectul broaștei fierte. Nimeni nu mai are putere sa iasă pe străzi pentru normalitate 
pentru societatea unde Dumnezeu are un loc bine definit si unde familia este cea știută. Sintem prea mulți pe. planeta nu? Gates si Kissinger spuneau ca pentru a se micșora 
numărul celor ce populează planeta vor fi necesare înfometări, războaie si pandemii. lată ca le trecem pe toate. SI oamenii? lată ca Biden strânge într-o jumătate de ora sute de 
milioane de la surzi si orbi cei cărora le dau o șansă in a fi așa decit sa le spune pe nume ca sint cretini , acefali, schizoizi. UE vorbește demult despre. desființarea ţărilor si 
formarea de comitate conduse de comisari. Bisericile sa devină muzee. Ortodoxia este filoelitista este închisă este obtuza si învechită... Planul ar fi o biserica unitariana iar in 
Ucraina lupta pentru reformarea imperiului kazahar. Va aduceți aminte de falimentul guvernului grec si de ivazia ţării de emigranți plătiți de merkell si Soros ce proveneau din 
norul Africii? Da kerlegi sindrom. CU invazia celor din Siria si Afganistan după ce America capitula si se retrăgea din Afganistan erau planuri de mult gândite. O Europa cu 
anticreștini cu oameni fără educaţie este ceea ce se dorește. UN conflict intre localnici si ei. O confruntare de civilizații după Huntington este tot ce își doresc cei cu împuţinarea 
planetei. Mii de vaxxinuri inutile , disapritii de doctori laureați, frica de a mai vorbi si anunţată dictatura unde siveranitatea sa nu mai exista cuvântul mama si tata sau iubirea sa 
fie mai performanta intre cei de același sex.. .si totul pentru a nu ne mai "împuia." Pe acest fond se crează omul noi cel cu chip in creier. Nu știu cum a reușit Musk sa fie atit de 
cretin?! Cum? Da perversitatea acestui mod așa zis uman de ființă cu chip se va manifesta pozitiv. Poate ca va scăpa si de cancere... dar la un anume moment după ce 
încrederea a fost cucerită se va întoarce împotriva umanităţii. Asta dorește Europa si o parte a Americii. De celălalt pol este Rusia, China, Iran, Emiratele, INdia. Știu ca religia in 
aceste tari mai puţin in china este mult mai importanta decum se afișează Europa cu ea. Clotilde si PRelong oamenii lui Soros spuneau românilor clar ca Europa nu mai crede in 
Dumnezeu. SI de aici tot ce va urma. Totul va porni de la duplicitatea noastră. De la a nu fi sincer si a nu ști sa ne evaluam credinţă care iată sint vorbe pe cind te pui alături de 
un IOV de un Brâncoveanu iar tu nu ești in stare sa duci o floare la cei care au murit in 89 si au casele in doliu in zilele de serbatori. NU avem c curajul răspunderii. Rmanul se 
pune bine si acolo si dincolo pentru ca deh nu se știe. SI va primi din doua părţi pentru ca șmecheria cu care se lauda are o arma irefutabilă după cum spunea Tzutzea anume: 
PROSTIA. 


lata ce spunea HUxlei in 1931 su asta c red &y ca este mai tare decit ORWELL 


“DICTATURA PERFECTA VA AVEA ASPECTUL UNEI DEMOCRATII, DAR VA FI IN ESENTA O INCHISOARE FARA ZIDURI DIN CARE PRIZONIERII NICI MACAR NU-SI VOR 
DORI SA EVADEZE. VA FI UN SISTEM DE SCLAVIE IN CARE PRIN CONSUMERISM SI DIVERTISMENT, SCLAVII ISI VOR IUBI STAPINII.” 


ALDOUS HUXLEY IN 1931 


Autentifică-te sau înregistrează-te (inregistrare) pentru a trimite comentarii. 

5 Demisie răsunătoare la vârful SRI, după 
scandalul Coldea. Fostul șef al SIE, 

OPINII 


de Cronicar 


De ce unele grupări ale schismaticilor nepomenitori îl susțin pe preotul Ciprian Mega și filmul său anticlerical. De unde vine numele personajului Alexie în filmul "21 de rubini”? De ce 
nepomenitorii nu iau atitudine împotriva ereziilor lui Dorel Vișan? 


(opinii/MEGA-NEPOMENITORII-MISA-189629) 


Cu doar trei decenii în urmă, Internetul era un spaţiu paradisiac, un vis al libertăţii totale, al cunoașterii și exprimării nelimitate. Azi a ajuns un spaţiu al recluziunii și al reeducării. Un 
Pitești digital”. 


de Marius Mioc 


Așa cum am relatat, după ce am cîștigat procesul cu Autoritatea Electorală Permanentă, aceasta mi-a comunicat că m-a reînscris în corpul experţilor electorali. 
(opinii/Marius-Mioc-Desi-am-cistigat-procesul-cu-Autoritatea-Electorala-Permanenta-si-am-fost-reinscris-in-corpul-expertilor-electorali- 


de Av. Elena Radu 


Cu toate că am postat demult pagina pe care se postează toate materialele aferente acestei adunări, constat că nimeni nu intră să citească nimic. 
(opinii/Av.-Elena-Radu-A-77-a-Adunare-Mondiala-a-Sanatatii.-Tratatul-pandemic-pe-ordinea-de-zi%3B-Modificari-la-Regulamentul- 


Sanitar-International-si-altele-189611) 


"| de lon Cristoiu 


De unde și până unde Coldea rezervistul a fost cel mai puternic om din România? 
(stiri/lon-Cristoiu-De-ce-este-subtire-dosarul-lui-Florian-Coldea-189603) 


), 
de Luminiţa Arhire 


Măi, brătienilor, măi dragă... da' mai schimbaţi și voi rețeta, ce naiba, că mă scoate din sărite lipsa voastră de imaginaţie! 
(opinii/CANDIDATUL-DE-SERVICIU.-Luminita-Arhire-CA-NU-E-OM-SA-NU-FI-SCRIS-UN-%C2%ABPAS-CU-PAS%C2%BB-MACAR-O- 
DATA-DOAR-O-DATA-N-VIATA-LUI-189601) 


ÎN CENTRUL ATENȚIEI 
MOARTE SUBITĂ 


1365 de articole 


(in-centrul-atentiei/moarte-subita-7655) 


ULTIMELECOMENTARII 


la-aprecieri-pana-in-2025-li-va-retrage-BOR-Crucea-Episcopala-oferita-in-plina-pandemie-189618%comentariu-285711) 


Radu Comsuta: Bravo, Active News! Sunteţi niște adevărați formatori de opinie Ia nivel internaţional! ... 


((& Active News în presa franceză - Noul proiect UE: abolirea istoriei) 


Radu Comsuta: Ei, nah! Ce sunt 6 asociații LGBTOQ, plus sau minus, față de 8 miliarde de cetățeni norma... 


((Q 6 asociaţii LGBTQ+ au depus plângere împotriva politicianei franceze Marion Marechal pentru „insulte transfobe” în urma reacției acesteia după desemnarea unui transsexual "cea 
mai bună actriță feminină” la Cannes) 


(externe/6-asociatii-L GBTQ%2B-au-depus-plangere-impotriva-politicianei-franceze-Marion-Mar% C3%A9chal-pentru- 
%E2%80%9Einsulte-transfobe-in-urma-reactiei-acesteia-dupa-desemnarea-unui-transsexual-cea-mai-buna-actrita-feminina-la-Cannes- 
189624Hcomentariu-285709) 


Orizont: Calitatea morala a unui individ se poate evalua prin analiza limbajului corpului / mimica fet... 


(Q Cât de repede acţionează Noua Securitate în cazul racolatului Nelu Tătaru: pagina de Facebook a ActiveNews interzisă de la aprecieri până în 2025! Îi va retrage BOR "Crucea 


la-aprecieri-pana-in-2025-li-va-retrage-BOR-Crucea-Episcopala-oferita-in-plina-pandemie-189618%comentariu-285708) 


IC XC NI KA : “..domnul Coldea s-a trezit ca are la usa o coada de senatori de deputati care, uitand c... 


((Q Demisie răsunătoare la vârful SRI, după scandalul Coldea. Fostul șef al SIE, dezvăluiri despre Florian Coldea: “Numirea lui a încălcat statutul militar. E timpul să plătescă pentru 
ce a făcut!”) 


(stiri-justitie/Demisie-rasunatoare-la-varful-SRI-dupa-scandalul-Coldea.-Fostul-sef-al-SIE-dezvaluiri-despre-Florian-Coldea-Numirea-lui- 


a-incalcat-statutul-militar.-E-timpul-sa-platesca-pentru-ce-a-facut-189625/comentariu-285707) 

